text: Galleri: Se byggeriet af det største bindingsværkshus
  02 maj 2014 kl. 13.51
  Stormen Bodil tog en 500 m2 stor lade med sig. Det er den største genopførelse af bindingsværk i 100 år.
  Den 28. oktober 2013 blev en lade i bindingsværk blæst omkuld. Nu er ejer Henrik Nielsen gået i gang med at genrejse den historiske bygning på grunden i Stovrup.
  -Allerede samme nat var jeg klar over, at jeg ville rejse den igen, siger han til TV SYD.
  Den oprindelige lade af bindingsværk fra 1869 havde murstenstag. Men denne gang skal der et 900 m2 stort stråtag på. Det koster 3 mio. kr. at genopføre bygningen. Henrik Nielsen har forsøgt holdt udgifterne nede med støtte fra lokale virksomheder.
  Men du kunne få et spritny lade for de halve penge??
  -Jeg kunne få en stålhal på 500 m2, men hvad så? Jeg synes vi har en forbandet pligt til at bygge sådan noget op igen, siger Henrik Nielsen til TV SYD.
  Han mangler stadig 400.000 kr., hvis det skal lykkes at få stråtag på hele bygningen.
  